**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

# CONSILIUL LOCAL

**HOTĂRÂREA NR. 49**

**din 27 aprilie 2023**

**privind aprobarea virărilor de credite bugetare și a**

**influențelor la lista de investiții a bugetului local pe anul 2023**

Consiliul Local al municipiului Câmpulung Moldovenesc, întrunit în şedinţa ordinară din data de 27 aprilie 2023;

Având în vedere:

-Referatul de aprobare al primarului municipiului Câmpulung Moldovenesc, înregistrat la nr. 13662 din 10.04.2023;

-Raportul de specialitate al Direcţiei economice, înregistrat la nr. 13664 din 10.04.2023;

-Avizul Comisiei de specialitate a Consiliului Local;

-Adresa Bibliotecii Municipale nr. 184/04.04.2023;

-Adresa Colegiului Silvic Bucovina nr. 12890/05.04.2023;

-Art. 5, alin. (3), art. 36, art. 48, alin. (1) art. 49, alin. (5) din Legea nr. 273/2006 privind finanţele publice locale, cu modificările şi completările ulterioare;

În temeiul art. 129 alin. (4) lit.a), art. 139 alin. (3) lit. a), art. 140 alin. (1) și art. 196 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**HOTĂRĂŞTE:**

**Art.1.**(1)Se aprobă utilizarea fondului de rezervă și virările de credite în cadrul bugetului local al municipiului Câmpulung Moldovenesc pe anul 2023, conform anexei nr. 1.

(2)Se aprobă influențele la lista de investiții a bugetului local al municipiului Câmpulung Moldovenesc pe anul 2023, conform anexei nr. 2.

**Art.2.**Anexele nr. 1și 2 fac parte integrantă din prezenta hotărâre.

**Art.3.**Primarul municipiului Câmpulung Moldovenesc, prin Direcţia economică și Biblioteca Municipală Câmpulung Moldovenesc vor aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Macovei Virgil** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |